Ɣer taggara negza belli asileɣ n umawal-a n waṭṭanen, llan deg-s 2742 n yirman gar snat n tutlayin tamaziɣt tafransist, tafransist tamaziɣt, anda i ten-yebḍa ɣef 30 n taggayin. Nekkni deg tesleḍt-nneɣ nefren-d 50 n yirman yemgaraden ama deg talɣa neɣ deg unamek. S umata neẓra d akken tikecmin n yirman n yisental i yexdem bnant ɣef wawalen iḥerfiyen d isem neɣ d amyag, syin yeddes-iten d ismawen s tenzeɣt (n), llan wiyaḍ yeddes-iten war tanzeɣt (n), akken llan diɣen wiyaḍ d uddisen gar yisem d umyag.